БІЗ НЕГЕ КӨБЕЙМЕЙ ЖАТЫРМЫЗ?!
"БІЗ НЕГЕ КӨБЕЙМЕЙ ЖАТЫРМЫЗ?!" | "https://abai.kz/post/50170"
TITLE: БІЗ НЕГЕ КӨБЕЙМЕЙ ЖАТЫРМЫЗ?!
URL: https://abai.kz/post/50170
META: "БІЗ НЕГЕ КӨБЕЙМЕЙ ЖАТЫРМЫЗ?!" | "https://abai.kz/post/50170"
DATE: 09.02.2015
AUTHOR(s): Администратор
TOTAL WORDS: 210
TEXT: 2015 жылғы 5 ақпан, жұма күні Ресей БАҚ-тары «Мы доложили Президенту, что в прошедшем году в стране родилось 1 млн 947 тысяч детишек, такого количества рождений не было еще в истории России». "...Глава министерства также отметил, что в стране третий год подряд рождаемость сохраняется на уровне 1,9 млн детей" ,- деп қуаныштан жүректері жарыла сүйіншілеп жатты. Мен де жаратылысынан жаны кең адамның бірі едім, мына жаңалықты естіп қызғаныштан ішім өртенді! " Қазақстан Тәуелсіздік алғалы бергі жиырма жылда әлі екі миллионға өсе алмай келеміз. Неге?"- деп  ұйықтай алмай шықтым. Осыдан бес-алты жыл бұрын осы көршілеріміз «Рожай детей, спаси Россию!» - деп аттандап, аналарды ұлтты өсіру майданына шақырған болатын. Содан бері әрбір дүниеге келген нәрестенің басын санап, бәшәйін түгендеп, оның келешегіне жағдай жасап, тіпті алтыншы баланы туған ананың отбасына 8 орындық автокөлік сыйлап, несиені бала санына қарай қысқартып жатыр. Ресейдің халық саны 130 миллионға барып қалды! Соның өзінде өсе бергілері келіп, барлық жағдай жасалуда. Неге? "Көп қорқытады, терең батырады" деген - осы. Көршімізді қызғанбаймын, менің де қазақ халқының өскенін, біздегі Аналарға да сондай мүмкіндіктер жасалғанын армандаймын. Жерінің асты мен үсті де байлыққа толған, береке-бірлікті, татулық пен достықты ту еткен ҚАЗАҚ едік қой, сол барымызды неге АНА мен БАЛАДАН аяймыз. Бала Отанның, отбасының келешегі емес пе! Сәуле ДОСЖАНОВА, Қазақстан Жазушылар одағының  мүшесі. Abai.kz
